CELEX: 62017CN0627
Language: da
Date: 2017-11-08 00:00:00
Title: Sag C-627/17: Anmodning om præjudiciel afgørelse indgivet af Okresný súd Dunajská Streda (Slovakiet) den 8. november 2017 — ZSE Energia a.s. mod RG

5.2.2018   
            
            
               DA
            
            
               Den Europæiske Unions Tidende
            
            
               C 42/3
            
         Anmodning om præjudiciel afgørelse indgivet af Okresný súd Dunajská Streda (Slovakiet) den 8. november 2017 — ZSE Energia a.s. mod RG
   (Sag C-627/17)
   (2018/C 042/06)
   Processprog: slovakisk
   
      Den forelæggende ret
   
   Okresný súd Dunajská Streda
   
      Parter i hovedsagen
   
   
      Sagsøger: ZSE Energia a.s.
   
      Sagsøgt: RG
   
      Procesdeltager: ZSE Energia CZ, s.r.o.
   
      Præjudicielle spørgsmål
   
   
            
               1)
            
            
               Skal begrebet »en af parterne« som omhandlet i artikel 3, stk. 1, i Europa-Parlamentets og Rådets forordning (EF) nr. 861/2007 af 11. juli 2007 (1) om indførelse af en europæisk småkravsprocedure (EUT L 199, af 31.7.2007, s. 1, herefter »forordning 861/2007«), fortolkes således, at det ligeledes omfatter »intervenienten«, dvs. en person, der deltager i sagen, som hverken er fordringshaver (sagsøger) eller modparten (skyldner), men som indtræder i sagen til støtte for fordringshaveren (sagsøger) eller modparten (skyldneren)?
            
         
            
               2)
            
            
               Såfremt »intervenienten« ikke skal anses som »part« som omhandlet i artikel 3, stk. 1, i forordning 861/2007:
               Er en sag, som er indledt ved anvendelse af formular A i bilaget til forordning 861/2007, mellem en fordringshaver (sagsøger) og en skyldner (sagsøgte) omfattet af anvendelsesområdet for forordning 861/2007 som omhandlet i bestemmelserne i nævnte forordnings artikel 2, stk. 1, sammenholdt med artikel 3, stk. 1, hvis fordringshaveren og skyldneren har bopæl i samme medlemsstat som den, på hvis område retssagen føres, og alene »intervenienten« har bopæl i en anden medlemsstat?
            
         
      (1)  EFT 2007, L 199, s. 1.